Verejný Obstarávateľ : Mestská časť Bratislava Petržalka, Kutlíkova 17, 
                                                852 12 Bratislava
 PREDMET ZÁKAZKY:   Znižovanie energetickej náročnosti v budovách škôl a školských zariadení: MŠ Rontgenova 16, Bratislava 

Podprahová zákazka 

Výzva na predkladanie ponúk  

vypracovaná v súlade  s § 99 zákona  č. 25/2006 Z.z. o verejnom obstarávaní a o zmene a doplnení niektorých zákonov v znení zákona č. 282/2006 Z.z.,   zákona č. 102/2007 Z.z., zákona č. 232/2008 Z.z. a zákona č. 442/2008 Z.z.( ďalej len „zákon“) na uskutočnenie prác: Znižovanie energetickej náročnosti v budovách škôl a školských zariadení: MŠ  Rontgenova 16, Bratislava

1. Identifikácia verejného obstarávateľa: 
    Mestská časť Bratislava  Petržalka, 
    Sídlo : Kutlíkova 17, 852 12 Bratislava
   V zastúpení: Doc. RNDr. Milan Ftáčnik, CSc., starosta            
    IČO: 603201
    Kontaktná osoba: Ing. Milan Lezo, riaditeľ Strediska služieb školám a školským     zariadeniam, Bohrova 1, Bratislava

2. Predmet zákazky: Znižovanie energetickej náročnosti v budovách škôl a školských     zariadení: Časť A : MŠ Rontgenova 16,  Bratislava - Výmena okien a dverí  
                 Časť B : MŠ Rontgenova 16,  Bratislava - Rekonštrukcia striech      
          
3. Typ zmluvy: Zmluva o dielo 	

4.  Klasifikácia predmetu zákazky :  Spoločný slovník obstarávania :
           Hlavný predmet obstarávania  CPV :  45454000-4, 45421100-5, 45262520-2, 45261900-3        
 5. Opis predmetu zákazky: Jedná sa o stavebné práce, ktorých súčasťou je aj dodávka stavebných výrobkov, tovarov  a súvisiace  služby ( napr. dovoz, odvoz...). 
      Podrobné vymedzenie predmetu zákazky tvorí časť  B.1 Opis predmetu zákazky  súťažných podkladov a neocenený výkaz výmer, ktorý je prílohou súťažných podkladov.
  
6. Lehoty ukončenia práce alebo trvanie zmluvy: 
	Trvanie zmluvy : Časť A predmetu zákazky :  08/2009 – 10/2009
                                   Časť B predmetu zákazky:   08/2009 – 10/2009 
                                                                                                                                                                                    
7. Množstvo alebo rozsah predmetu zákazky: 

    Časť A : Výmena okien a dverí vrátane stavebných prác na objekte MŠ Rontgenova 16,  Bratislava                   
     Časť B :  Rekonštrukcia striech   na objekte MŠ Rontgenova 16, Bratislava 
                                        
     Rozsah prác je podrobne opísaný v časti B.1 Opis predmetu zákazky súťažných podkladov  a v neocenenom výkaze výmer, ktorý je súčasťou súťažných podkladov.     
            
8. Rozdelenie predmetu zákazky na časti:  Áno 
Uchádzač predloží jednu ponuku na  časť A alebo na časť B. V prípade, že uchádzač predloží  ponuky na časť A aj B samostatne, predloží tieto v jednom obale .
9. Hlavné podmienky financovania a platobné podmienky: 
      Platba sa uskutoční  v súlade so zmluvou o dielo  na základe vystavenej faktúry, ktorej prílohou bude súpis vykonaných prác, potvrdený objednávateľom. Doba splatnosti faktúry: 30 dní odo dňa doručenia faktúry verejnému obstarávateľovi.
      Verejný obstarávateľ preddavky neposkytuje.         
  
10. Podmienky účasti  vo verejnom obstarávaní  
      Splnenie podmienok účasti uchádzačov
       Hodnotenie splnenia podmienok účasti uchádzačov bude založené na posúdení: 

10.1 osobného postavenia uchádzača: 
        Uchádzač musí spĺňať podmienky účasti podľa v § 26 ods. 1 zákona o verejnom   obstarávaní  a preukáže ich podľa § 26 ods.2 zákona o verejnom obstarávaní predložením originálnych dokladov alebo ich overených kópií nie staršie ako 3 mesiace,

   10.2  finančného alebo ekonomického postavenia uchádzača: 

 10.2.1 - podľa § 27 ods. 1 písm. a) zákona  - vyjadrenie banky alebo pobočky zahraničnej banky, ktorým môže byť prísľub banky alebo pobočky zahraničnej banky o poskytnutí úveru,
10.2.2 - podľa  § 27 ods. 1 písm. b) zákona - potvrdením  o poistení zodpovednosti za škodu spôsobenú pri výkone povolania, 
10.2.3  - podľa § 27 ods. 1 písm. d) zákona - o celkovom obrate alebo prehľadom o dosiahnutom obrate v oblasti, ktorej sa predmet  zákazky týka, za posledné 2 hospodárske roky 2007,2008,  resp.  za ktoré sú dostupné v závislosti od vzniku alebo začatia prevádzkovania činnosti. Min. ročný obrat v predmete  zákazky musí byť 100 tis. € (cca 3 mil.  SKK).
 10.3  technickej alebo odbornej  spôsobilosti uchádzača 

   10.3.1 - podľa  § 28 ods. 1 písm. b) zákona - zoznam stavebných prác uskutočnených za predchádzajúce tri roky (2006, 2007 a 2008), s uvedením dodávateľov, cien, miest a lehôt uskutočnenia prác. Uchádzač v zozname stavebných prác uvedie aspoň tri stavby , na ktorých realizoval obdobný predmet zákazky s rozpočtovým nákladom  min. 66 000 Eur (2 mil. SKK bez DPH) za jednu zákazku a tieto boli realizované v rokoch 2006 až 2008.
   10.3.2 - podľa § 28 ods.1 písm. c) zákona - údaje o technikoch alebo technických orgánoch, tých, ktorí sú zodpovední za kontrolu kvality a plnenie zmluvy bez ohľadu na to, v akom zmluvnom vzťahu sú k uchádzačovi, resp. tých, na ktorých sa môže uchádzač obrátiť so žiadosťou o vykonanie týchto prác, vrátane ich vyhlásenia, že budú k dispozícii v čase plnenia  zmluva – originál dokladu.
         Uchádzač predloží nasledovné doklady o odbornej spôsobilosti:
- doklad o odbornej spôsobilosti - stavbyvedúci podľa zák. č. 236/2000 Z. z., ktorým sa mení a dopĺňa zák. č. 138/1992 Zb. v znení zák. č. 554/2001 o autorizovaných architektoch a autorizovaných stavebných inžinieroch v znení neskorších predpisov s odbornou spôsobilosťou na pozemné stavby, rovnako budú akceptované osvedčenia vydávané v iných krajinách, akceptované Slovenskou komorou stavebných inžinierov; doklad musí byť predložený ako overená fotokópia osvedčenia s originálom odtlačku pečiatky a podpisom odborne spôsobilej osoby.
   10.3.3 - podľa § 28 ods. 1 písm. l) bod 2  zákona – uchádzač predloží  k  výrobkom, ktoré sa majú dodať - vyhlásenia zhody a doplňujúce podklady k nim, certifikáty vydané autorizovanými osobami alebo notifikovanými osobami   Európskymi spoločenstvami, ktoré majú oprávnenie na posudzovanie zhody výrobkov alebo na preukazovanie zhody stavebných výrobkov s technickými špecifikáciami ,
   10.3.4 – ostatné podmienky účasti vo verejnom obstarávaní - uchádzač musí predložiť:
            Zmluvu o nakladaní s komunálnymi odpadmi a drobnými stavebnými odpadmi uzatvorenú podľa § 269 ods. 2. Obchodného zákonníka, § 39 ods. 7 zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov a všeobecne záväzného nariadenia hlavného mesta Slovenskej republiky Bratislavy č. 12/2001 o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy v znení neskorších predpisov.

11.   Hodnotenie splnenia podmienok účasti vo verejnom obstarávaní: 
         Splnenie podmienok účasti bude posudzované na základe predloženia požadovaných dokumentov a dokladov v súlade so zákonom, s touto výzvou a súťažnými podkladmi   nasledovne : Splnil - nesplnil.                                                                                                                                                                                                                                                                   
12.  Označenie, či sa vyžaduje uviesť mená a odbornú kvalifikáciu osôb zodpovedných                    za plnenie zmluvy:    ÁNO		                                                                                                                                          
13.   Poskytovanie súťažných podkladov                                              
Súťažné podklady si záujemca môže písomne vyžiadať na adrese:
-	Stredisko služieb školám a školským zariadeniam (SSŠaŠZ), ul. Bohrova 1, Bratislava
-	kontaktná osoba: Ing. Milan Lezo
-	e-mail: lezo.m@stonline.sk
Súťažné podklady sa budú vydávať:                                                                          v pracovných dňoch od dňa zverejnenia tejto výzvy na internetovej stránke verejného obstarávateľa do 20.7.2009 do 10,00 hod.  SELČ                
Spôsob prevzatia súťažných podkladov:                                                                                     - osobné prevzatie na adrese SSŠaŠZ, Bohrova 1, Bratislava po predložení dokladu o zaplatení úhrady 5,0 € za súťažné podklady.
                                                                               
14. Otváranie  ponúk sa uskutoční 27.7.2009 o 15,30 hod. SELČ na adrese: Mestská časť - Petržalka, zasadačka na 8. poschodí,  Kutlíkova 17, 852 12 Bratislava. 
     Otváranie ponúk je neverejné.
15. Lehota na predkladanie  ponúk: 
      Ponuku  je potrebné zaslať na adresu verejného obstarávateľa podľa bodu 1 tejto výzvy, najneskôr dňa  27.7.2009 do 12,00 hod. SELČ, rozhodujúci je termín doručenia.
 
16. Adresa, na ktorú sa majú ponuky doručiť: do podateľne Miestneho úradu mestskej časti Bratislava Petržalka, Kutlíkova 17, Bratislava   

17. Ponuky sa predkladajú v slovenskom jazyku.
      Ponuka musí byť písomná a mať označenie: „Verejné obstarávanie  – neotvárať“;
                   -  heslo súťaže: „MŠ Rontgenova 16, Bratislava“.
                          
18. Kritéria na hodnotenie ponúk : 
     18.1 Najnižšia  cena za  predmet zákazky (samostatne časť A a samostatne časť B) v súlade s bodom 2 tejto výzvy, na základe oceneného výkazu výmer, ktorý je  súčasťou súťažných podkladov. 
   18.2 Po úvodnom úplnom vyhodnotení  sa uskutoční elektronická aukcia, účelom ktorej bude zostavenie  poradia ponúk automatizovaným vyhodnotením. Pretože kritériom na vyhodnotenie ponúk je najnižšia cena za predmet zákazky, východiskom elektronickej aukcie budú ceny uvedené v ponukách uchádzačov.                                                                    
19. Platnosť zmluvy: 
      Odo dňa  účinnosti zmluvy o dielo  do 10 /2009. 

20. Vyhodnotenie ponúk: 
    1.Verejný obstarávateľ  bude postupovať podľa § 99 ods.1 písm. f ) a  g) zákona,   na otváranie a vyhodnotenie  ponúk  zriadi komisiu v súlade s § 40 zákona. Verejný obstarávateľ nepoužije § 41 zákona. 
    2.  Po úvodnom úplnom vyhodnotení ponúk  verejný obstarávateľ za účelom predkladania nových cien upravených smerom nadol použije  elektronickú aukciu, východiskom ktorej  sú ceny uchádzačov v ponukách. Verejný obstarávateľ vyzve  uchádzačov, ktorí splnili podmienky na predloženie nových cien. Verejný obstarávateľ bude postupovať v súlade s § 43 zákona podľa ustanovení týkajúcich sa predmetného postupu verejného obstarávania.
   3.    Verejný obstarávateľ po skončení elektronickej aukcie  uzavrie zmluvu  na základe  výsledku elektronickej aukcie.

21. Ďalšie informácie verejného  obstarávateľa:    
     1. Verejný obstarávateľ uzavrie s úspešným uchádzačom zmluvu o dielo podľa   Obchodného zákonníka.
     2.  Úhrada za súťažné podklady sa vyžaduje: 5 €. Túto čiastku je možné zaplatiť v pokladni  verejného obstarávateľa.
     3.  Obhliadka (bez možnosti zamerania) miesta realizácie  prác sa uskutoční dňa 20.7.2009 o 15,00 hod. SELČ v MŠ  Rontgenova 16, Bratislava.
     4. Verejný obstarávateľ použije elektronickú aukciu. Verejný obstarávateľ vyzve  uchádzačov, ktorí splnili podmienky na predloženie nových cien. Výzva bude obsahovať všetky potrebné údaje  pre uchádzačov podľa § 43 ods. 7 zákona.    
     5. Verejný obstarávateľ si vyhradzuje právo uzatvoriť zmluvu v prípade odstúpenia úspešného uchádzača s uchádzačom ktorý svojou ponukou skončil na druhom mieste.
     6. Verejný obstarávateľ si vyhradzuje právo neuzatvoriť zmluvu so žiadnym uchádzačom v prípade ak podmienky predložené v ponuke budú pre obstarávateľa zjavne nevýhodné.

                                                                                                 .............................................                                                                                    
                                                                               Schválil :   Doc. RNDr. Milan Ftáčnik, CSc.          
starosta